CELEX: 32016R0663
Language: lt
Date: 2016-04-26 00:00:00
Title: 2016 m. balandžio 26 d. Komisijos įgyvendinimo reglamentas (ES) 2016/663 dėl tam tikrų prekių klasifikavimo Kombinuotojoje nomenklatūroje

29.4.2016   
            
            
               LT
            
            
               Europos Sąjungos oficialusis leidinys
            
            
               L 115/16
            
         KOMISIJOS ĮGYVENDINIMO REGLAMENTAS (ES) 2016/663
   2016 m. balandžio 26 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. balandžio 26 d.
      
         
            Komisijos vardu
         
         
            Pirmininko pavedimu
         
         Stephen QUEST
         
            Mokesčių ir muitų sąjungos generalinis direktorius
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Maždaug 48 × 18 × 9 cm dydžio elektroninė mašina, veikianti kaip garso sietuvas arba maišytuvas (maišytuvas, analoginis skaitmeninis keitiklis ir pirminis stiprintuvas). Ji sudaryta iš garso ir efektų procesorių, analoginio-skaitmeninio ir skaitmeninio-analoginio keitiklių ir mikrofono stiprintuvo, sumontuotų korpuse su valdymo ir rodymo elementais ir įvairiais analoginiais, optiniais ir skaitmeniniais įėjimais ir išėjimais, taip pat „FireWire“ prievadais.
                  Jai būdingos šios pagrindinės techninės savybės:
                  
                              —
                           
                           
                              mišrusis „FireWire“ / USB2 jungiamumas (galimybė prijungti prie automatinio duomenų apdorojimo (ADA) mašinos),
                           
                        
                              —
                           
                           
                              28 įėjimų maišytuvas, galintis atlikti skaitmeninių signalų apdorojimo efektų funkcijas,
                           
                        
                              —
                           
                           
                              specialioji maišymo programinė įranga,
                           
                        
                              —
                           
                           
                              atskiri ausinių lizdai priekiniame skydelyje, kiekvienas su nepriklausomu garso reguliatoriumi, ir
                           
                        
                              —
                           
                           
                              būsenos LED laikrodis priekiniame skydelyje.
                           
                        Mašina skirta skaitmeninei muzikai atlikti garso studijose arba tiesiogiai scenoje. Ji gali veikti dviem režimais: kartu su ADA mašina arba autonominiu režimu.
                  Kai mašina naudojama kartu su ADA mašina, ji atlieka iš išorės garso šaltinių gaunamų garso signalų keitimo ir apdorojimo funkcijas ir mikrofono signalų pirminio stiprinimo funkciją. Autonominiu režimu mašina gali būti naudojama kaip maišytuvas su integruotais efektais.
               
               
                  8543 70 90 
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 84 skirsnio 5 pastabos E punktu ir KN kodus 8543 , 8543 70  ir 8543 70 90  atitinkančiais prekių aprašymais.
                  Mašina atlieka specialią funkciją, kuri yra ne duomenų apdorojimo, o garso pirminio stiprinimo ir maišymo funkcija, todėl ji priskirtina tą jos funkciją atitinkančiai pozicijai arba, jeigu tai neįmanoma, pozicijai, kuriai priskiriami kitoje vietoje nenurodyti gaminiai.
                  Mašinos atliekama funkcija nėra konkrečiau apibūdinta jokioje kitoje 85 skirsnio pozicijoje. Mašina laikytina maišymo įrenginiu, priskiriamu 8543  pozicijai (taip pat žr. Suderintos sistemos paaiškinimų 8543  pozicijos paaiškinimų ketvirtos pastraipos 4 punktą).
                  Todėl mašina klasifikuotina kaip kitos tam tikras tik joms būdingas funkcijas atliekančios elektros mašinos ir aparatai, nenurodyti kitoje 85 skirsnio vietoje, priskiriant KN kodą 8543 70 90 .